РЕПУБЛИКА СРБИЈА

ОПШТИНА ЉУБОВИЈА

-Општинско Веће-

Број: 320-\_\_\_\_/18-02

Датум:03.09.2018.године

Љ у б о в и ј а

На основу Програма мера подршке за спровођење пољопривредне политике и политике руралног развоја општине Љубовија за 2018.г. („Службени лист општине Љубовија“ број: 12/2018) и Одлуке о буџету општине Љубовија за 2018. годину („Службени лист општине Љубовија“ број: 14/2017), Општинско веће општине Љубовија расписује:

**К О Н К У Р С**

**ЗА ДОДЕЛУ ПОДСТИЦАЈА ПО ПРОГРАМУ МЕРА ПОДРШКЕ ЗА СПРОВОЂЕЊЕ ПОЉОПРИВРЕДНЕ ПОЛИТИКЕ И ПОЛИТИКЕ РУРАЛНОГ РАЗВОЈА ОПШТИНЕ ЉУБОВИЈА ЗА 2018. ГОДИНУ**

1. **МЕРЕ РУРАЛНОГ РАЗВОЈА**

**Табеларни приказ финансијских средстава за мере руралног развоја**

|  |  |  |  |  |  |  |  |
| --- | --- | --- | --- | --- | --- | --- | --- |
| **Р.б.** | **Назив мере** | **Шифра мере** | **Планирани буџет за текућу годину без пренетих обавеза (у РСД)** | **Износ подстицаја по јединици мере (апсолутни износ у РСД)** | **Износ подстицаја по кориснику (%)**  **(нпр. 30%, 50%, 80%)** | **Максимални износ подршке по кориснику (ако је дефинисан) (РСД)** | **Пренете обавезе** |
| 1. | Инвестиције у физичку имовину пољопривредних газдинстава | 101 | 13.100.000 |  | 65 % за подручје са отежаним условима рада у пољопривреди, а 50% за остала подручја | 70.000 |  |
| 2. | Управљање ризицима | 104 | 3.750.000 |  | 100 % |  |  |
| 3. | Одрживо коришћење пољопривр. земљишта | 201.1 | 400.000 |  | 100 % |  |  |
| *n-1...* |  |  |  |  |  |  |  |
|  | **УКУПНО** |  | 17.250.000 |  |  | |  |

**1.1. ИНВЕСТИЦИЈЕ У ФИЗИЧКУ ИМОВИНУ ПОЉОПРИВРЕДНИХ ГАЗДИНСТАВА**

**1.1.1. ОПШТИ КРИТЕРИЈУМИ ЗА СВЕ ИНВЕСТИЦИЈЕ У ФИЗИЧКУ ИМОВИНУ ПГ**

Општи критеријуми за кориснике по овој мери:

- да је комерцијално пољопривредно газдинство са територије општине Љубовија са активним статусом регистровано код Управе за трезор, филијала Лозница, експозитура Љубовија у складу са Правилником о упису у регистар пољопривредних газдинстава и обнови регистрације, као и о условима за пасиван статус пољопривредног газдинства („Службени гласник РС“ бр. 17/2013 и 102/15) регистровано (обновљено) до дана објављивања конкурса *на огласној табли овог органа*, што доказује одговарајућом документацијом из регистра пољопривредних газдинстава;

- да један исти корисник може поднети само једну пријаву и остварити подстицаје за више инвестиција из листе потенцијалних инвестиција, до максималног износа од 70.000 динара ;

- да је предмет инвестиције реализован у 2018. години на парцелама које су уписане у регистар;

- да је најмања вредност инвестиције 25.000,00 динара са пдв-ом;

- да је измирио доспеле обавезе по основу изворних јавних прихода, што доказује издавањем уверења из локалне пореске администрације које не сме бити старије од три месеца;

- да је потписао изјаву да не постоји захтев за исто улагање у другим јавним фондовима;

- да добављач и подносилац захтева не представљају повезана лица у смислу закона којима се уређују јавне набавке.

**1.1.2. СПЕЦИФИЧНИ КРИТЕРИЈУМИ**

**Сектор-Млеко:**

* Пољопривредна газдинства која поседују у свом власништву, односно у власништву члана РПГ, 1 - 19 млечних крава;
* У случају набавке нових машина и опреме за наводњавање, поседују у свом власништву, односно у власништву члана РПГ максимално 100 млечних крава;

**Сектор-Месо:**

* У Регистру објеката (у складу са Правилником о регистрацији, односно одобравању објеката за узгој, држање и промет животиња- Службени гласник РС, 36-2017) имају регистроване објекте са капацитетима за тов/узгој: мање од 20 јунади и/или мање од 150 грла приплодних оваца/коза и/или мање од 30 приплодних крмача и/или мање од 100 товљеника свиња у турнусу и/или од 1.000-3.999 бројлера у турнусу.

**Сектор-Воће, грожђе, поврће и цвеће:**

* Имају: мање од 2 ха јагодичастог воћа и хмеља; односно мање од 5 hа другог воћа, односно 0,1- 50 hа цвећа, односно 0,2-100 hа винове лозе.
* У случају подизања нових или обнављања постојећих (крчење и подизање) производних (са наслоном) и матичних засада воћака и винове лозе, имају, на крају инвестиције: 0,1-50 hа јагодастих врста воћака и хмеља, 0,3-100 hа другог воћа, 0,2-100 hа винове лозе
* Имају мање од 0,5 hа пластеника или мање од 3 hа производње поврћа на отвореном простору

**Сектор-Остали усеви:**

* Пољопривредна газдинства која имају имају мање од 50 ха земљишта под осталим усевима.
* За инвестиције за набавку машина и опреме за наводњавање прихватљиви корисници су пољопривредна газдинства која имају мање од 100 ха земљишта под осталим усевима.

**Сектор-Пчеларство**:

* У сектору пчеларства прихватљиви корисници треба да имају 5-500 кошница.

**Листа инвестиција у физичку имовину пољопривредних газдинстава**

|  |  |  |  |
| --- | --- | --- | --- |
| **А. ПОДСТИЦАЈИ ЗА УНАПРЕЂЕЊЕ КОНКУРЕНТНОСТИ** | | | |
|  | **Шифра мере** | **Мера подршке/ инвестиција** | |
| **Мера** | **101** | **Инвестиције у физичкку имовину пољопривредних газдинстава** |
| **Сектор** | **Шифра инвестиције** | **Листа потенцијалних инвестиција у оквиру мере** |
| Млеко | 101.1.3. | Опрема за мужу, хлађење и чување млека на фарми, укључујући све елементе, материјале и инсталације |
| 101.1.5. | Машине и опрема за припрему сточне хране за храњење и напајање животиња (појилице, косилице и скупљачи сена) |
| 101.1.9. | Машине за примарну обраду земљишта |
| 101.1.10. | Машине за допунску обраду земљишта |
| 101.1.11. | Машине за ђубрење земљишта |
| 101.1.12. | Машине за сетву |
| 101.1.13. | Машине за заштиту биља |
| 101.1.15. | Машине за транспорт |
| 101.1.17. | Машине и опрема за наводњавање усева |
| Воће, грожђе, поврће (укључујући печурке) и цвеће | 101.4.1. | Подизање нових или обнављање постојећих (крчење и подизање) вишегодишњих засада воћака, хмеља и винове лозе |
| 101.4.2. | Подизање и опремање пластеника за производњу поврћа, воћа, цвећа и расадничку производњу |
| 101.4.3. | Подизање, набавка и опремање система противградне заштите у воћњацима и вишегодишњим засадима |
| 101.4.4. | Подизање/набавка жичаних ограда око вишегодишњих засада |
| 101.4.8. | Набавка опреме и уређаја за сетву, садњу и мулчирање (са фолијом) |
| 101.4.19. | Машине за примарну обраду земљишта |
|  | 101.4.20. | Машине за допунску обраду земљишта |
|  | 101.4.21. | Машине за ђубрење земљишта |
|  | 101.4.24. | Машине за заштиту биља |
|  | 101.4.25. | Машине за убирање односно скидање усева |
|  | 101.4.28. | Машине, уређаји и опрема за наводњавање усева |
| Остали усеви(житарице, индустр. аро-атично и зачинско биље и др.) | 101.5.1. | Машине за примарну обраду земљишта |
| 101.5.2. | Машине за допунску обраду земљишта |
| 101.5.3. | Машине за ђубрење земљишта |
| 101.5.4. | Машине за сетву |
| 101.5.5. | Машине за садњу |
| 101.5.6. | Машине за заштиту биља |
| 101.5.8. | Машине за транспорт |
| 101.5.10. | Машине и опрема за наводњавање усева |
| Пчеларст -во | 101.6.2. | Набавка опреме за пчеларство |
| 101.6.3. | Набавка возила и приколица за транспорт пчелињих друштава |

Износ подстицаја за инвестиције на подручју са отежаним условима рада (према Правилнику) је 65%, а за остала подручја 50 %, од вредности инвестиције без пдв-а, максимално до 70.000,00 динара по кориснику под условом да најмања вредност инвестиције буде 25.000,00 динара са пдв-ом. Изузетак су инвестиције у копање дубоко бушених артерских бунара, преко 10 метара дубине, са уградњом опреме са максималним износом подстицаја до 150.000 динара по кориснику, под условом да најмања вредност инвестиције буде 25.000 динара.

**1.1.3. ПОТРЕБНА ДОКУМЕНТАЦИЈА**

Уз захтев за остваривање права на подстицај прилже се следећа документација:

- доказ о куповини физичког средства или извођењу радова у 2018 г. (оригинал или оверена фотокопија фискалног рачуна, односно оргинал или оверена изјава да је добављач ослобођен издавања фискалног рачуна уз потврду о преносу средстава-налог за пренос или извод оверен од стране банке на име купца, уз уплатницу);

-готовински рачун и отпремница или рачун-отпремница ( оригинали или оверене

фотокопије, са исказаним ПДВ-ом, односно оргинал оверену изјаву добављача да није у систему ПДВ-а;

-за куповину машина и опреме - фотокопија гарантног листа ако је законом прописано издавање;

-за куповину садница, доказ (сертификат или решење) да је произвођач садног материјала уписан у регистар произвођача садног материјала, уверење о здравственом стању садног материјала и декларација о сорти и квалитету садница;

-документација из РПГ за 2018. годину (извод из регистра пољопривредних газдинстава број 1, потврда о активном статусу у регистру пољопривредних газдинстава, или решење о упису у РПГ, и извод из регистра пољопривредних газдинстава за биљну производњу са уписаним парцелама у регистар на којима реализује инвестицију у 2018 години, и извод за животињску производњу);

-потписана изјава да не постоји захтев за исто улагање у другим јавним фондовима, као и изјава подносиоца захтева да не представља повезано лице са добављачем у смислу закона којим се уређују јавне набавке;

-уверење да је измирио доспеле обавезе по основу изворних јавних прихода (уверење из локалне пореске администрације које не сме бити старије од три месеца од дана подношења захтева).

**1.1.4. НАЧИН ПОДНОШЕЊА ПРИЈАВА**

Образац пријаве подстицаји за инвестиције у физичку имовину ПГ може се преузети у писарници Општинске управе општине Љубовија сваког радног дана од 7,00 до 15,00 часова или са сајта општине. Пријаве са прописаном документацијом се достављају у запечаћеној коверти лично у писарницу или препорученом поштом на адресу Општинске управе Љубовија са назнаком „конкурс за подстицаје за инвестиције у физичку имовину ПГ“ а на полеђини име и презиме и адресу подносиоца пријаве.

НЕПОТПУНЕ И НЕБЛАГОВРЕМЕНЕ ПРИЈАВЕ НЕЋЕ СЕ РАЗМАТРАТИ

РОК ЗА ПОДНОШЕЊЕ ПРИЈАВА:

Рок за подношење пријава је од дана објављивања конкурса а закључно са 30.11.2018. године до 15 часова

**1.1.5. АДМИНИСТРАТИВНА ПРОЦЕДУРА**

Спрођење административне процедуре, утврђивање испуњености услова за доделу подстицаја, доношење одлуке о додели подстицаја, уговора о додели подстицаја и решења о исплати подстицајних средстава врши се у складу са усвојеним Програмом мера подршке за спровођење пољопривредне политике и политике руралног развоја општине Љубовија за 2018. годину, број : 06-305/18-03 од 17.08.2018.г.

Укупно планирана средства за подстицаје у инвестиције по секторима су:

-сектор „млеко“, 1.500.000 динара,

-сектор „воће, грожђе поврће“, 9.000.000 динара, од чега је за инвестиције под шифром 101.4.1. -подизање нових или обнављање постојећих (крчење и подизање) вишегодишњих засада воћака, хмеља и винове лозе, опредељено 4.000.000 динара,

-сектор „остали усеви“, 1.000.000 динара,

-сектор „пчеларство“, 1.600.000 динара.

На основу предходно извршеног бодовања Комисија ће саставити прелиминарну листу кандидата, по критеријумима прописаним Програмом, до износа планираних финансијских средстава.

**ПРЕДСЕДНИК**

**ОПШТИНСКОГ ВЕЋА**

**Милован Ковачевић**

**ОПШТИНСКА УПРАВА ОПШТИНЕ ЉУБОВИЈА**

****

**ПРИЈАВА ЗА ОСТВАРИВАЊЕ ПОДСТИЦАЈА ЗА ИНВЕСТИЦИЈЕ У ФИЗИЧКУ ИМОВИНУ ПОЉОПРИВРЕДНИХ ГАЗДИНСТАВА ПО ПРОГРАМУ МЕРА ПОДРШКЕ ЗА СПРОВОЂЕЊЕ ПОЉОПРИВРЕДНЕ ПОЛИТИКЕ И ПОЛИТИКЕ РУРАЛНОГ РАЗВОЈА ОПШТИНЕ ЉУБОВИЈА ЗА 2018.Г.**

|  |  |
| --- | --- |
| **I ПОДАЦИ О ПОДНОСИОЦУ ЗАХТЕВА** | |
| Име и презиме |  |
| Адреса становања ( општина, место, улица и број ) |  |
| Контакт телефон, е - mail |  |

|  |  |
| --- | --- |
| **II ПОДАЦИ О ПОЉОПРИВРЕДНОМ ГАЗДИНСТВУ** | |
| Број регистрованог пољопривредног газдинства |  |
| Назив банке и број наменског рачуна регистрованог пољопривредног газдинства |  |

|  |  |
| --- | --- |
| **III ПОДАЦИ О ОПРЕМИ ЗА КОЈУ СЕ КОНКУРИШЕ** | |
| Ставке за које се подноси захтев (за мешине и опрему навести и годину производње и серијски број) |  |
| Добављач (назив и седиште издаваоца рачуна); број и датум издавања рачуна на којем се ставке налазе |  |
| Износ инвестиције у РСД без пдв-а |  |

У Љубовији: \_\_\_\_\_\_\_\_\_\_\_. 2018. године

**ПОДНОСИЛАЦ ПРИЈАВЕ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**И З Ј А В А**

Ја \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, под пуном моралном, кривичном и материјалном одговорношћу, изјављујем да у 2018. години, не користим подстицајна средства од стране других буџетских корисника за исту намену која је предмет пријаве коју сам поднео по Конкурсу за доделу подстицаја по Програму мера подршке за спровођење пољопривредне политике и политике руралног развоја општине Љубовија за 2018. годину.

У Љубовији \_\_\_\_\_\_\_\_\_\_\_\_. 2018. године

**ДАВАЛАЦ ИЗЈАВЕ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**